Sacrosancto et exorabili loco Cluniensi in honore beatorum apostolorum Petri et Pauli dicato, ego, in Dei nomine, Walterius ac mater mea Osanna, pro redemptione animarum nostrarum, donamus ad jam dictum locum aliquid de rebus nostris: hoc est terram aradivam quam possidebamus in Carsiniatis villa, in loco ubi dicitur Nevra; et habet perticas in longum XII et semis, et in transversum decem. Et in alio loco, in eadem villa, alium campum habentem in longum perticas XX, et in transversum octo. Et item alium campum in loco qui vocatur Schileta, nostram partem. Hanc autem donationem facimus semper de presenti pro animabus nostris seu parentum nostrorum, necnon pro sepultura corporum nostrorum, ut omni tempore monachi Clunienses teneant sine ullo contradicente. S. Walterii ac matris ejus Osanne, qui fieri et firmare rogaverunt. S. filiorum Walterii, Martini et Bernardi. S. Mainfredi et Fulcherii fratrum. Actum publice Petronno, regnante Rotberto rege anno XXVI.